|  |
| --- |
|  |
| § 12 Miljøgodkendelse  Af svineproduktion  Møllegyden 19, 5471 Søndersø |

|  |
| --- |
| Forfatter: Nordfyns Kommune  Godkendt den 9. maj 2017  Dokument nr. 480-2017-28181  Sags nr. 480-2015-110570 |

Indhold

Miljøgodkendelse 4

Baggrund 4

Afgørelse 4

Vilkår for godkendelsen 5

Partshøring 11

Retsbeskyttelse 11

Revurdering af miljøgodkendelse 12

Bortfald 12

Klagevejledning 12

Offentliggørelse 13

Miljøteknisk Redegørelse 18

Anlægget 18

Beliggenhed og planmæssige forhold 18

Afstande til naboer 18

Øvrige afstande 19

Varetagelse af hensyn til landskab 21

Indretning 21

Bygningsoversigt 21

Produktion og drift 24

Dyrehold 24

Ventilation 24

Foder og fodersystem 24

Rengøring 24

Bivirksomhed 24

Olietanke 25

Energi- og vandforbrug 25

Risici 25

Bedste tilgængelige teknik (BAT) 26

Kvælstof 26

Fosfor 27

Staldsystemer 27

Miljøteknologi 27

Foder 28

Gylleopbevaring og – udbringning 29

Management 29

Egenkontrol 29

Forurening og gener fra husdyrbrugets anlæg 30

Ammoniakfordampning 30

Reduktion af ammoniak 30

Natur og ammoniakpåvirkning 30

Støj 33

Lugt 33

Lys 34

Støv 34

Spildevand og overfladevand 34

Pesticider og sprøjteudstyr 34

Skadedyr (Rotter, mus og fluer) 35

Transport 35

Affald 36

Foranstaltninger ved ophør af produktionen 36

Produktion og opbevaring af husdyrgødning 37

Produktion af husdyrgødning 37

Opbevaring af husdyrgødning 37

Udbringning af husdyrgødning 37

Kommunens samlede vurdering af anlægget 37

Placering 37

BAT 38

Fastsættelse af emissionsgrænseværdi 38

Yngle- eller rasteområder for bilag IV-dyrearter eller bilag IV-plantearter 38

Litteratur 40

Kortbilag 1: Oversigtskort over land- og vandmiljø 42

**Data**

|  |  |
| --- | --- |
| Ansøger | Aagaarde Landbrug v/ Dorit Kjøller og Anders Bech, Møllegyden 19, Ejlskov, 5471 Søndersø |
| **Bedriftens adresse** | Møllegyden 19, Ejlskov, 5471 Søndersø |
| **Husdyrbrugets navn** | Aagaarde Landbrug |
| **Matrikelnummer** | 1 a, m.fl., Ejlskov By, Hårslev |
| **Virksomhedens art** | Husdyrbrug med søer og smågrise |
| **Godkendelse** | Anlæg til husdyrproduktion over 270 DE (IE-husdyrbrug) |
| **Ejer** | Aagaarde Landbrug, v/ Dorit Kjøller og Anders Bech, Møllegyden 19, Ejlskov, 5471 Søndersø |
| **CVR-nummer** | 18 62 59 89 |
| **CHR-nummer** | 76.347 |
| **P-nummer** | 1003505083 |
| **Kontaktperson** | Anders Bech |
| **Tilført husdyrgødning** | Ingen |
| **Modtagere af husdyrgødning** | NGF Nature Energy A/S, Nordfyns Biogas |
| **Konsulent** | Centrovice v/ Jan Brockstedt Olsen og Mette Larsen Baadegaard |
| **Tilsynsmyndighed** | Nordfyns Kommune |

# Miljøgodkendelse

## Baggrund

Aagaarde Landbrug v/ Dorit Kjøller og Anders Bech driver landbrugsejendommen på Møllegyden 19 med en produktion på 580 årssøer og 13.900 smågrise (7,2-32 kg), svarende til i alt 198,65 dyreenheder.

Aagaarde Landbrug har den 17. december 2015 via landboforeningen Centrovice søgt om udvidelse af husdyr­pro­duk­tionen. Ansøgningen er væsentligt ændret d. 11. november 2016, hvor der er søgt om udvidelse af et dyrehold til 1.060 årssøer og 40.300 smågrise (7,2-32 kg), i alt 434,66 dyre­enheder. Udvidelsen sker som en etapevis udvidelse, hvor 1. etape er en udvidelse til 730 årssøer, 13.900 smågrise (7,2-32 kg) og 5.200 slagtesvin (32-110 kg), svarende til 373,0 DE. Etape 2 er en udvidelse til miljøgodkendelsens fulde drift.

Den ansøgte produktion sker i både det eksisterende staldanlæg og ved nybyggeri af staldanlæg. I etape 1 bygges slagtesvinestald på ca. 1.250 m2. I etape 2 ændres denne til smågrisestald, og der bygges yderligere 900 m2 smågrisestald og 2.000 m2 sostald.

Der er ikke udbringningsarealer tilknyttet husdyrproduktionen. Al den producerede husdyrgødning afsættes til biogasanlæg.

Ændringer og udvidelser af husdyrproduktioner over IE-grænsen er omfattet af § 12 i Lov om miljøgodkendelse mv. af husdyrbrug, nr. 442 af 13. maj 2016 med senere ændringer.

## Afgørelse

I medfør af Lovbekendtgørelse nr. 442 af 13. maj 2016 med senere ændringer § 12 godkender Nordfyns Kommune hermed en etapevis udvidelse af husdyrproduktionen på Møllegyden 19, 5471 Søndersø. Produktionen tilladelses udvidet i følgende etaper:

Etape 1: 730 søer, 13.900 smågrise (7,2 – 32 kg) og 5.200 slagtesvin (32-110 kg) = 373,0 DE

Etape 2: 1.060 søer og 40.300 smågrise (7,2-32 kg) = 434,7 DE

Byggetilladelse og udlednings-/nedsivningstilladelse til nye stalde meddeles særskilt.

Miljøgodkendelsen bygger på ansøgningen i Husdyrgodkendelse.dk, ansøgningsskema nummer 84.048, version 2 (etape 1, fiktiv ansøgning) og 83.871, version 3 (etape 2), inklusive bilag af 11. november 2016 og en række supplerende oplysninger der er fremkommet i forbindelse med sagsbehandlingen.

Miljøgodkendelsen indeholder vilkår for virksomhedens drift, indretning og kontrol, der har til hensigt at beskytte det omgivende miljø. Vilkårene er stillet på baggrund af de oplysninger der er givet i forbindelse med ansøgningen, samt gældende vejledninger og oplysninger der er fremkommet under sagsbehandlingen.

Miljøgodkendelsen indeholder nærværende afgørelse med vilkår, en miljøteknisk redegørelse med Kommunens bemærkninger og vurdering af udvidelsen og dens miljømæssige påvirkninger af naturen, miljøet og naboer samt kortbilag.

Nordfyns Kommune finder, at husdyrproduktionen på Møllegyden 19, 5471 Søndersø på de nedenfor stillede vilkår kan drives på en miljømæssig forsvarlig måde.

# Vilkår for godkendelsen

1. **Produktionens** **omfang**

Der tillades følgende husdyrproduktion på ejendommen:

Etape 1: 730 årssøer, 13.900 smågrise (7,2-32 kg) og 5.200 slagtesvin (32-110 kg), svarende til 373,0 DE

Etape 2: 1.060 årssøer og 40.300 smågrise (7,2-32 kg), svarende til 434,7 DE i etape 2.

1. **Produktionsudsving**

Produktionen tillades at afvige med op til +/- 5 % indenfor dyretypen, så længe det maksimale antal DE over et tre-årligt gennemsnit ikke overskrides.

1. **Staldafsnit**

Husdyrholdet skal være sammensat og staldindretningen udført som beskrevet nedenfor:

Etape 1:

|  |  |  |  |  |
| --- | --- | --- | --- | --- |
| Stald | Dyrehold og Staldsystem | Stipl. | Stk./år | DE |
| Eksisterende stald | Årssøer (farestald), kassestier, delvis spaltegulv | 31 | 133 | 9,07 |
| Eksisterende stald | Årssøer (farestald), kassestier, fuldspaltegulv | 100 | 429 | 29,25 |
| Eksisterende stald | Årssøer (drægtige), individuel opstaldning,  Delvis spaltegulv | 72 | 94 | 14,95 |
| Eksisterende stald | Årssøer (drægtige), løsgående  Delvis spaltegulv | 458 | 597 | 94,98 |
| Eksisterende stald | Årssøer (drægtige), individuel opstaldning,  fuldspaltegulv | 30 | 39 | 6,20 |
| Eksisterende smågrisestald | Smågrise (7,2-32 kg), toklimastald, delvis spaltegulv | 240 | 1.523 | 7,32 |
| Eksisterende smågrisestald | Smågrise (7,2-32 kg), drænet gulv + spalter (50/50) | 1950 | 12.377 | 59,5 |
| Ny slagtesvinestald | Slagtesvin (32-110 kg), delvis spaltegulv (25-49 % fast gulv) | 1.350 | 5.200 | 140,25 |

Etape 2:

|  |  |  |  |  |
| --- | --- | --- | --- | --- |
| Stald | Dyrehold og Staldsystem | Stipl. | Stk./år | DE |
| Eksisterende stald | Årssøer (farestald), kassestier, delvis spaltegulv | 31 | 122 | 8,32 |
| Eksisterende stald | Årssøer (farestald), kassestier, fuldspaltegulv | 100 | 392 | 26,73 |
| Eksisterende stald | Årssøer (drægtige), individuel opstaldning,  Delvis spaltegulv | 72 | 97 | 15,43 |
| Eksisterende stald | Årssøer (drægtige), løsgående  Delvis spaltegulv | 418 | 561 | 89,25 |
| Eksisterende stald | Årssøer (drægtige), individuel opstaldning,  fuldspaltegulv | 30 | 40 | 6,36 |
| Eksisterende stald | Smågrise (7,2-32 kg), drænet gulv + spalter (50/50) | 1950 | 12.675 | 60,94 |
| Ny smågrisestald 1 | Smågrise (7,2-32 kg), toklimastald, delvis spaltegulv | 2.700 | 17.550 | 84,37 |
| Ny smågrisestald 2 | Smågrise (7,2-32 kg), toklimastald, delvis spaltegulv | 1.550 | 10.075 | 48,44 |
| Ny sostald | Årssøer (farestald), kassestier, delv. spaltegulv | 139 | 546 | 37,23 |
| Ny sostald | Årssøer (drægtige), løsgående, delvis spaltegulv | 270 | 362 | 57,59 |

Antallet af dyr på stald i de enkelte staldafsnit må på intet tidspunkt være mere end angivet i tabellerne.

1. **Ommatrikulering**

Forud for ny sostalds opførelse i etape 2, skal der foretages ommatrikulering af matriklerne 14, Ejlskov By, Hårslev og 1a, Ejlskov By, Hårslev, så sostalden og maskinhuset udelukkende er placeret på matrikel 1a, Ejlskov By, Hårslev.

1. **Omlægning af dræn**

Såfremt der træffes dræn i forbindelse med opførelsen af smågrisestald 1 og 2 samt sostald, skal drænene omlægges, så de overholder afstandskravet på mindst 15 meter til de pågældende staldanlæg.

1. **Spildevandstilladelse**

Opførelse af byggeri må ikke igangsættes, før der foreligger en byggetilladelse og en udlednings- og/eller nedsivningstilladelse til håndtering af tagvand fra nye bygninger.

1. **Foderoptimering, etape 1 – fosfor**Der skal for slagtesvineproduktionen i etape 1 foderoptimeres, så der maksimalt udskilles i alt 3.279 kg P/år fra slagtesvinene. Der skal ligeledes foderoptimeres for søerne, så der maksimalt udskilles i alt 3.876 kg P/år. Samlet udskillelse fra hele husdyrproduktionen må maksimalt være på **8.981** kg P/år.  
     
   "P ab dyr pr. slagtesvin" beregnes ud fra følgende ligning:P ab dyr pr. slagtesvin = ((afgangsvægt – indgangsvægt) x FEsv pr. kg tilvækst x gram fosfor pr. FEsv/1000) – ((afgangsvægt – indgangsvægt) x 0,0055 kg P pr kg tilvækst).

”P *ab dyr pr. årsso”* beregnes ud fra følgende ligning:

P ab dyr pr årsso = ((FEso pr. årsso x gram fosfor pr. FE)/1000) – 0,58 - (antal fravænnede pr. årsso x fravænningsvægt × 0,006 kg P pr. kg tilvækst).

1. **Foderoptimering Etape 1 – råprotein**

Der skal for i etape 1 foderoptimeres, så der maksimalt udskilles 13.706 kg N/år for slagtesvineproduktionen og maksimalt 17.784 for søerne, svarende til en samlet udskillelse fra hele produktionen på 33.559 kg N/år.

”N ab dyr pr. slagtesvin” beregnes ud fra følgende ligning:

N ab dyr pr. slagtesvin = (((afgangsvægt – indgangsvægt) x FEsv pr. kg tilvækst x gram råprotein pr. FEsv/6250) – ((afgangsvægt – indgangsvægt) x 0,0296 kg N pr. kg tilvækst)), hvor afgangsvægt = slagtevægt x 1,31.

”*N ab dyr pr. årsso”* beregnes ud fra følgende ligning:

N ab dyr pr årsso = ((FEso pr. årsso x gram råprotein pr. FEso)/6250) - 1,98 - (antal fravænnede pr. årsso x fravænningsvægt × 0,0257).

1. **Gyllekøling i stalde**

Gyllekanalerne i den nye sostald i etape 2, i alt 800 m2, skal forsynes med køleslanger, der forbindes med varmepumpe.

1. **Køleydelse**

Varmepumpen skal levere en årlig køleydelse på mindst 188.445 kWh i etape 2.

1. **Energimåler**

Der skal monteres en typegodkendt energimåler på varmepumpen. Energimåleren skal være forsynet med automatisk datalogger, der registrerer den månedlige og årlige køleydelse målt i kWh.

1. **Overvågning af gyllekøling**

Gyllekølingsanlægget skal være forsynet med et trykovervågningssystem, en alarm samt en sikkerhedsanordning, der i tilfælde af lækage stopper gyllekølingsanlægget. Gyllekølingsanlægget må ikke kunne genstarte automatisk.

1. **Støjbelastning**

Den eksterne støjbelastning fra landbrugsdriften på ejendommens bygningsparcel, herunder fra stalden og gyllebeholderen, må i intet punkt - målt på nærmeste naboejendom med tilhørende udendørs arealer i tilknytning til boligen - overstige nedenstående værdier. De angivne værdier for støjbelastningen er de ækvivalente, korrigerede lydniveauer i dB(A).

|  |  |  |  |
| --- | --- | --- | --- |
| Dag | Periode | Reference  Tidsrum | Værdi |
| Mandag – fredag | kl. 07.00-18.00 | 8 timer | 55 dB (A) |
| Lørdag | 07.00-14.00 | 8 timer | 55 dB (A) |
| Lørdag | kl. 14.00-18.00 | 8 timer | 45 dB (A) |
| Søn- og helligdage | kl. 07.00-18.00 | 1 time | 45 dB (A) |
| Alle dage (aften) | kl. 18.00-22.00 | 1 time | 45 dB (A) |
| Alle dage (nat) | kl. 22.00-07.00 | ½ time | 40 dB (A) |
| Spidsværdi | kl. 22.00-07.00 |  | 55 dB (A) |

1. **Støjmålinger**

Hvis tilsynsmyndigheden skønner, at eventuelle klager vedr. støj fra virksomheden er velbegrundede, skal virksomheden igennem en akkrediteret virksomhed for egen regning eftervise, at de stillede støjkrav er overholdt. Støjmåling kan maksimalt kræves én gang pr. år, og skal foretages som en støjmåling i overensstemmelse med miljøstyrelsens til enhver tid gældende vejledning om måling af ekstern støj fra virksomheder.

1. **Lugt**

Hvis tilsynsmyndigheden skønner, at eventuelle klager vedr. lugt fra virksomheden er velbegrundede, skal virksomheden for egen regning lade foretage en undersøgelse af forskellige lugtkilder og / eller behandling af afkastluften, således at lugten udenfor staldene formindskes. Undersøgelsen skal følge lugtvejledningens retningslinjer (Miljøstyrelsens vejledning nr. 4/1985), og indeholde redegørelse for hvad der er teknisk og økonomisk muligt. Undersøgelsen skal godkendes af Nordfyns Kommune inden den iværksættes. Lugtundersøgelse kan maksimalt kræves en gang pr. år.

1. **Hygiejne**  
   Ejendommen skal holdes i god hygiejnemæssig stand, og foder skal opbevares, så der ikke opstår risiko for tilhold af skadedyr (rotter mv.). Skadedyr skal bekæmpes i henhold til gældende retningslinjer på området (Institut for Agroøkologi, Århus Universitet).

**Husdyrgødning**

1. **Opbevaring af husdyrgødning**

Der skal til enhver tid foreligge gyldig skriftlig aftale om opbevaring af mindst 2.825 tons husdyrgødning på anden ejendom i etape 1 og 5.025 tons husdyrgødning i etape 2. Aftalen om afsætning af den samlede husdyrgødningsproduktion på ejendommen til biogasanlæg, jf. vilkår 18, kan være en del af denne aftale.

1. **Afsætning af husdyrgødning**

Der skal til enhver tid foreligge gyldig skriftlig aftale om årlig overførsel af husdyrgødning til aftager, enten biogasanlæg, eller anden ejendom på følgende husdyrmængder:

|  |  |  |  |
| --- | --- | --- | --- |
| Etape | Kvælstof | Fosfor | Dyreenheder |
| 1 | 33.559,38 Kg N | 8.981,03 Kg P | 372,99 DE |
| 2 | 41.330,52 kg N | 10.956,30 kg P | 434,65 DE |

Aftalen skal kunne forevises på tilsynsmyndighedens forlangende.

1. **Beredskabsplan**

Der skal til stadighed foreligge en ajourført beredskabsplan, der beskriver, hvornår og hvordan der skal reageres ved uheld, som kan medføre konsekvenser for det eksterne miljø. Beredskabsplanens indhold og placering skal være kendt og forståelig for alle ansatte. Den endelige beredskabsplan skal indsendes til kommunen senest 3 måneder efter ibrugtagning af godkendelsen.

Beredskabsplanen skal ajourføres løbende og mindst én gang årligt. Beredskabsplanen skal være tilgængelig for medarbejderne.

**Egenkontrol**

1. **Produktionskontrol**

Der skal føres logbog/produktionskontrol, hvoraf følgende skal fremgå

- Antal producerede slagtesvin i etape 1

- Antal producerede smågrise

- Antal årssøer

- Antal fravænnede grise pr. årsso

- Fravænningsalder og -vægt

- gennemsnitlige vægtintervaller (ind- og afgangsvægt)

- Foderforbrug pr. kg tilvækst for slagtesvin i etape 1

- Det gennemsnitlige indhold af råprotein og fosfor pr. FEsv i foderblandingerne

- Enhver form for driftsstop af gyllekølingen med angivelse af årsag og varighed. Tilsynsmyndigheden skal underrettes ved driftsstop, der har en varighed på mere end 7 dage.

1. **Beregning af kvælstof og fosforudskillelse**

N ab dyr og P ab dyr skal på baggrund af logbogens eller produktionskontrollens oplysninger beregnes for en sammenhængende periode på minimum 12 måneder i perioden 15. september til 15. februar.

1. **Blandeforskrift**

Der skal udarbejdes en blandeforskrift for foder mindst hver tredje måned, såfremt der anvendes hjemmeblandet foder.

1. **Dokumentation for fodersammensætning**

Logbogen/produktionskontrollen, indlægssedler for hver tredje måned samt eventuelle blandeforskrifter skal opbevares på husdyrbruget i mindst fem år og forevises på tilsynsmyndighedens forlangende.

1. **Vedligehold af gyllekøling**

Vedligeholdelse af gyllekølingsanlægget skal ske i overensstemmelse med producentens vejledning. Vejledningen skal opbevares på husdyrbruget.

1. **Kontrol af gyllekøling**

Der skal indgås en skriftlig aftale med en godkendt montør med VPO-certifikat eller tilsvarende certificering om kontrol og service af gyllekølingsanlægget mindst én gang årligt.

Den årlige kontrol skal som minimum bestå af følgende:

* afprøvning og funktionssikring af trykovervågningssystemet, alarmen samt sikkerhedsanordningen,
* kontrol af kølekredsens ydelse.

1. **Dokumentation**

Registreringen fra datalogger, logbogen, den skriftlige kontrolaftale, de årlige kontrolrapporter samt øvrige servicerapporter skal opbevares på husdyrbruget i mindst fem år og forevises på tilsynsmyndighedens forlangende indenfor en frist på 4 uger.

Til dokumentation for, at produktionen ligger indenfor godkendelsens rammer, skal der, hvis tilsynsmyndigheden kræver det, indsendes kopier af de relevante dele af afsluttede årsdriftsregnskaber og/eller markplaner og gødningsregnskaber. Kopierne skal indsendes senest 4 uger efter, at kravet er meddelt virksomheden.

**Øvrige vilkår**

1. **Udnyttelsesfrist Etape 1**

Godkendelsen af etape 1 skal være udnyttet senest to år fra godkendelsesdatoen. Godkendelsen regnes for udnyttet ved iværksættelse af anlægsarbejde for slagtesvinestald og ny farestald. Indsætning af dyr i nye stalde skal påbegyndes senest 3 år efter miljøgodkendelsen er meddelt. Godkendelsen regnes ligeledes for udnyttet ved påbegyndt indsættelse af flere dyr i eksisterende stalde.

1. **Udnyttelsesfrist Etape 2**Godkendelsen af etape 2 skal være udnyttet senest fire år fra godkendelsesdatoen. Godkendelsen regnes for udnyttet ved iværksættelse af anlægsarbejde for ny smågrisestald 2. Indsætning af dyr i smågrisestald 2 skal påbegyndes senest 5 år efter miljøgodkendelsen er meddelt. Godkendelsen regnes ligeledes for udnyttet ved påbegyndt indsættelse af flere dyr i eksisterende stalde.
2. **Ændringer**

Ændringer i ejerforhold (eller hvem der er ansvarlig for driften) skal meddeles tilsynsmyndigheden senest 8 dage efter ændringen. Inden etablering, udvidelse eller ændring af anlæg omfattet af Lov om miljøgodkendelse mv. af husdyrbrug, skal der indgives en anmeldelse til kommunalbestyrelsen jf. bekendtgørelse om tilladelse og godkendelse m.v. af husdyrbrug.

1. **Ophør**

Ved ophør af driften, skal kommunen orienteres, og virksomheden skal foretage oprydning i et sådan omfang, at forureningsfare udgås.

**Øvrige bestemmelser**

Der gøres i øvrigt opmærksom på at:

* **Affald**

Erhvervsaffald skal bortskaffes i overensstemmelse med Nordfyns Kommunes affaldsregulativ.

* **Døde dyr**

Døde dyr skal opbevares i overensstemmelse med gældende bekendtgørelse om opbevaring af døde dyr. Bortskaffelse af døde dyr, skal ske til akkrediteret firma.

* **Olietanke**

Sløjfning af olietanke og etablering af nye olietanke på ejendommen skal meddeles kommunen på særlige skemaer.

* **Miljøuheld**

Ved akut forurening af jord, overfladevand eller grundvand, skal Alarm 112 straks alarmeres. Det gælder blandt andet ved spild af gylle, ajle, ensilagesaft, møddingsvand, olie, benzin og kemikalier. Opdages der forurening, der ikke er opstået akut, skal kommunens afdeling for Teknik & Miljø kontaktes telefonisk i åbningstiden på 64 82 82 82. Ved tvivlstilfælde kontaktes Alarm 112.

Bestemmelserne er lovbestemte og gældende for alle erhvervsmæssige husdyrproduktioner. Der gøres opmærksom på, at listen ikke er udtømmende.

## Partshøring

Ansøgningen om udvidelse af husdyrproduktionen er forannonceret på Nordfyns Kommunes hjemmeside d. 20. januar 2017 – 10. februar 2017. Der er ikke indkommet bemærkninger og forslag i forbindelse med annonceringen af ansøgningen.

Herefter har udkastet til miljøgodkendelse af husdyrproduktionen har været i partshøring i seks uger fra den 17. februar 2017 hos alle omboende indenfor konsekvensområdet for lugt på 917 meter.

**Partshøringsbemærkninger**

Der er i forbindelse med partshøringen indkommet en bemærkninger fra en af parterne.

Parten skriver: ”En forøgelse af trafikken gennem Ejlskov by med 520 lastbiler om året vil være en stor belastning. Det er desuden en by med rigtig mange små børn, så hvad gør man for at "stemme" i mod?”

**Ansøgers bemærkninger**

Bemærkningen har været sendt i høring hos ansøger, og ansøger har følgende ændringer til oplysningerne omkring transporter:

”Antal transporter med lastbil i ansøgt drift er opgjort til 712 stk., heraf er de 400 transporter med biogasgylle. De 100 transporter med levering af afgasset biomasse er reelt indeholdt i de 300 transporter til afhentning af rågylle. Antal transporter er derfor reelt 612 stk.

Heraf vil ca. 25 % ikke køre gennem Ejlskov, men til Skovsgårde. Gennem Ejlskov bliver der ca. 460 transporter om året.

I Miljøgodkendelsen er nudrift beskrevet som forholdene pr 1. januar 2007. Der er reelt allerede i dag transporter af rågylle til biogasanlæg og levering af afgasset biomasse retur. Disse transporter udgør ca. 150 stk., så antal transporter med lastbil er pt ca. 384 stk., hvoraf ca. 280 er gennem Ejlskov. Forøgelsen af antal transporter er ca. 180 stk. om året”.

**Kommunens vurdering**

I miljøgodkendelser kan Kommunen regulere anvendelsen af udkørselsveje, hvis der er omboende tæt på, der generes af væsentlig landbrugstrafik. I denne sag er der langt til nærmeste nabo og regulering af indkørselsveje er ikke relevant. Kommunen kan ikke regulere trafikken, når det drejer sig om kørsel på offentlige veje. Levering af husdyrgødning til biogasanlæg giver en del ekstra kørsler, men giver omvendt en miljømæssig fordel i grøn strøm. Ansøger oplyser at der allerede nu leveres en stor del af husdyrgødningen, så oplevelsen af mere trafik ikke bliver så markant, som hvis trafikmængden blev sammenlignet fra 2007 og til nu.

Partshøringsbemærkningen og ansøgers oplysninger har bevirket at afsnittet omkring transporter er ændret fra et samlet antal transporter i ansøgt drift på 1.012 stk. pr. år til 912 stk. pr. år. Kommunens vurdering af transporter til og fra ejendommen er ikke ændret.

## Retsbeskyttelse

Ifølge § 40 i Lov om miljøgodkendelse m.v. af husdyrbrug må tilsynsmyndigheden ikke meddele påbud eller forbud efter § 39 før der er forløbet 8 år efter meddelelsen af en godkendelse.

Tilsynsmyndigheden skal dog tage godkendelsen op til revurdering og om nødvendigt meddele påbud eller forbud efter § 39, hvis:

**1)** der er fremkommet nye oplysninger om forureningens skadelige virkning,

**2)** forureningen medfører miljømæssige skadevirkninger, der ikke kunne forudses ved godkendelsens meddelelse,

**3)** forureningen i øvrigt går ud over det, som blev lagt til grund ved godkendelsens meddelelse,

**4)** væsentlige ændringer i den bedste tilgængelige teknik skaber mulighed for en betydelig nedbringelse af emissionerne, uden at det medfører uforholdsmæssigt store omkostninger,

**5)** det af hensyn til driftssikkerheden i forbindelse med processen eller aktiviteten er påkrævet, at der anvendes andre teknikker.

## Revurdering af miljøgodkendelse

Virksomhedens miljøgodkendelse skal, jf. § 40 i bekendtgørelse nr. 44 af 11. januar 2016 om tilladelse og godkendelse af husdyrbrug, regelmæssigt og mindst hvert 10. år tages op til revurdering. Den første regelmæssige revurdering af miljøgodkendelsen skal dog foretages senest, når der er forløbet 8 år. Revurdering af denne miljøgodkendelse er således planlagt til 2025.

## Bortfald

Godkendelsen anses for udnyttet ved påbegyndt nyt staldbyggeri eller ændring af dyreholdet i staldene. Hvis der ikke er påbegyndt udvidelse i medfør af etape 1 inden to år fra miljøgodkendelsen er meddelt jf. vilkår 17, bortfalder hele afgørelsen.

Hvis godkendelsen ikke har været helt eller delvist udnyttet i tre på hinanden følgende år, bortfalder den del af godkendelsen, der ikke har været udnyttet i de seneste tre år.

## Klagevejledning

Afgørelsen er truffet i medfør af kapitel 3 i Lovbekendtgørelse om miljøgodkendelse m.v. af husdyrbrug, nr. 442 af 13. maj 2016 med senere ændringer. Afgørelsen kan påklages til Miljø- og Fødevareklagenævnet i henhold til § 76 i lov om miljøgodkendelse m.v. af husdyrbrug.

De klageberettigede er: ansøger, miljøministeren og enhver med en individuel væsentlig interesse i afgørelsen. Endvidere er en række foreninger og organisationer klageberettigede.

Hvis du ønsker at klage over denne afgørelse, kan du klage til Miljø- og Fødevareklagenævnet. Du klager via Klageportalen, som ligger på www.borger.dk og www.virk.dk.

Du logger på www.borger.dk eller www.virk.dk, ligesom du plejer, typisk med NEM-ID.

Klagen sendes gennem Klageportalen til den myndighed, der har truffet afgørelsen. En klage er indgivet, når den er tilgængelig for myndigheden i Klageportalen.

Når du klager, skal du betale et gebyr på kr. 900, hvis du er privatperson og kr. 1800, hvis du repræsenterer en virksomhed/organisation. Du betaler gebyret med betalingskort i Klageportalen. Miljø- og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis du ønsker at blive fritaget for at bruge Klageportalen, skal du sende en begrundet anmodning til den myndighed, der har truffet afgørelse i sagen. Myndigheden videresender herefter anmodningen til Miljø- og Fødevareklagenævnet, som træffer afgørelse om, hvorvidt din anmodning kan imødekommes.

Klagen skal være modtaget hos Miljø- og Fødevareklagenævnet **senest den 6. juni 2017.**

En evt. klage har ikke opsættende virkning, medmindre Miljø- og Fødevareklagenævnet bestemmer andet, hvorfor godkendelsen på eget ansvar kan udnyttes før klagefristen er udløbet i henhold til Husdyrgodkendelseslovens § 81, stk. 1.

Hvis afgørelsen påklages får ansøger besked.

## Offentliggørelse

Miljøgodkendelsen offentliggøres ved annoncering på Nordfyns Kommunes hjemmeside 9. maj 2017.

**Følgende har fået meddelelse om udarbejdelse af godkendelsen:**

* Ansøger Dorit Trier Kjøller og Anders Jørgen Bech, Møllegyden 19, 5471 Søndersø

**Parter:**

* Lars Langholm Jensen, Ejlskov Hede 12, 5471 Søndersø
* Grethe Maren Andersen, Ejlskov Hede 3, 5471 Søndersø
* Trine Bech Jensen og Simon Frandsen, Ejlskov Hede 4, 5471 Søndersø
* Benny Jensen, Ejlskov Hede 7, 5471 Søndersø
* Heidi Helene Mølgaard Lottrup og Lars Mogens Lottrup, Ejlskov Hede 8, 5471 Søndersø
* Ulla Jacobsen og Ronnie Oehlerich Sørensen, Ejlskov Hede 8A, 5471 Søndersø
* Mie Dalhøj Hermansen og Rune Dalhøj, Ejlskovvej 46, 5471 Søndersø
* Jane Schmidt og Nicolaj Schmidt, Ejlskovvej 53, 5471 Søndersø
* Inge-Lise Bech Johansen og Kim Hornstrup Møller Johansen, Ejlskovvej 54, 5471 Søndersø
* Erica Hammerich Weber og Majbritt Krarup Weber, Ejlskovvej 57, 5471 Søndersø
* Brian Kraup Weber, medejer af Ejlskovvej 57, 5471 Søndersø
* Andreas Stamphøj Jespersen, Kirsten Stamphøj Jespersen og Flemming Vinggård Jespersen, Ejlskovvej 58, 5471 Søndersø (ligeledes ejer af Møllegyden 5, 5471 Søndersø)
* Thomas Hestbæk, Ejlskovvej 61, 5471 Søndersø
* Lis Vinther Nielsen og Knud-Erik Nicolaj Poffler, Ejlskovvej 65, 5471 Søndersø
* Patrawadee Klausen og Karsten Wehner Klausen, Ejlskovvej 66, 5471 Søndersø (ligeledes ejer af Ejlskovvej 62, 5471 Søndersø)
* Marlene Graff Sander Jensen og Sune Graff Sander Jensen, Ejlskovvej 71, 5471 Søndersø
* Lone Birkholm Andersen og Kristian Lohmann Andersen, Ejlskovvej 72, 5471 Søndersø (ligeledes ejer af Ejlskovvej 73, 5471 Søndersø og Ejlskov Hede 7, 5471 Søndersø)
* Alette Schmidt Nedergaard og Martin Schmidt Nedergaard, Ejlskovvej 73, 5471 Søndersø
* Kareen Angeline Elgueta Macaya og Carsten Jacobsen, Ejlskovvej 75, 5471 Søndersø
* Lene Erm Pedersen og Jan Steffen Pedersen, Ejlskovvej 77, 5471 Søndersø
* Pernille Wandrup Godtfredsen og Bendt Peter Godtfredsen, Ejlskovvej 81, 5471 Søndersø
* Kia Kroggaard Hansen og Dennis Lundgren Hansen, Ejlskovvej 83, 5471 Søndersø
* Karin Prip Obling, Ejlskovvej 89, 5471 Søndersø
* Asbjørn Teglgaard Pagh, Lene Teglgaard Pagh og Anders Jensen Pagh, Ejlskovvej 93, 5471 Søndersø
* Lars Rasmussen, Huggetvej 71, 5400 Bogense (ejer af Ejlskovvej 65, 5471 Søndersø)
* Joan Lisbeth Hansen, Koborgvej 10, 5471 Søndersø (ejer af Møllegyden 26, 5471 Søndersø)
* Henrik Ansbjerg Kej, Koborgvej 14, 5471 Søndersø
* Valda Subrovska, Morgen Ansbjerg Kej og Carsten Ansbjerg Kej, Koborgvej 18, 5471 Søndersø
* Carina Nymand Ravn og Jan Nymand Ravn, Møllegyden 10, 5471 Søndersø
* Katrine Kjøller Bech, Møllegyden 19, 5471 Søndersø
* Denys Melnikov, Pavlo Slinchenko, Svitlana Sukomel, Tetiana Gnucha, Vitalii Fishchuk, Vladyslav Kutsevolov og Yevgeniy Yatsenko, Møllegyden 19, 5471 Søndersø
* Thomas Christensen, Møllegyden 19, 5471 Søndersø
* Bente Else Jørgensen og Ejner Jeppesen, Møllegyden 26, 5471 Søndersø
* Ruth Andersen og Svend Ove Andersen, Møllegyden 29, 5471 Søndersø
* Annita Sørensen og Henrik Damborg Sørensen, Møllegyden 30, 5471 Søndersø
* Sebastian Obbekær, Mette Obbekær og Keld Steen Obbekær, Møllegyden 36, 5471 Søndersø
* Pernille Williams Johansen og Rene Johansen, Møllegyden 37, 5471 Søndersø
* Mia Fruerhøj Jørgensen og Ulrik Michael Jørgensen, Møllegyden 40, 5471 Søndersø
* Lise Sølvtofte, Møllegyden 5, 5471 Søndersø
* Karen Kirstine Bech og Henning Bech, Møllegyden 9, 5471 Søndersø
* Vivi Prip, Stationsvej 58A, 1., 5464 Brenderup (ejer af Ejlskovvej 89, 5471 Søndersø)
* Inge Lise Eriksen, Vejruphuse 19, 5471 Søndersø  
    
  **Omkringliggende virksomheder**
* Svend Ove Andersen, Møllegyden 29, 5471 Søndersø
* Vognmand Carsten Kej, Koborgvej 18, 5471 Søndersø
* BallonMand.dk v/BallonVærkstedet, Ejlskov Hede 8, 5471 Søndersø
* Kristian Lohmann Andersen, Ejlskovvej 72, 5471 Søndersø
* Kim Hornstrup Johansen, Ejlskovvej 54, 5471 Søndersø
* HDS-Auto/Henrik Damborg Sørensen, Møllegyden 30, 5471 Søndersø
* UNISALG.dk Aps v/Lars Lottrup, Ejlskov Hede 8, 5471 Søndersø
* Martin Schmidt Nedergaard, Ejlskovvej 73, 5471 Søndersø
* Nymand Ravn, Møllegyden 10, 5471 Søndersø
* Total Service, Ejlskov Hede 8A, 5471 Søndersø
* DIMO IVS, Ejlskov Hede 8, 5471 Søndersø
* BallonVærkstedet IVS, Ejlskov Hede 8, 5471 Søndersø
* Lindegård v/Flemming Vinggård Jespersen, Ejlskovvej 58, 5471 Søndersø
* V K Multiservice /Karsten Wehner Klausen, Ejlskovvej 66, 5471 Søndersø

**Organisationer:**

* Centrovice, Damsbovej 11, 5492 Vissenbjerg. Konsulent Mette Larsen Baadegaard og Jan Brochstedt Olsen. E-post: [jbo@centrovice.dk](mailto:jbo@centrovice.dk) og [mlb@centrovide.dk](mailto:mlb@centrovide.dk)
* Styrelsen for patientsikkerhed, Tilsyn og rådgivning Syd, Nytorv2, 1.sal, 6000 Kolding. E-post: [sesyd@sst.dk](mailto:sesyd@sst.dk)
* Danmarks Naturfredningsforening, Masnedøgade 20, 2100 København Ø; e-post: [dnnordfyn-sager@dn.dk](mailto:dnnordfyn-sager@dn.dk)
* Danmarks Naturfredningsforening Nordfyn, Leo Jensen. E-post: [leo@leonidaskomm.dk](mailto:leo@leonidaskomm.dk)
* Friluftsrådet, Scandiagade 12, 2450 København SV. E-post [fr@frisluftsraadet.dk](mailto:fr@frisluftsraadet.dk) og [fynnord@friluftsraadet.dk](mailto:fynnord@friluftsraadet.dk)
* Danmarks Sportsfiskerforbund, Skyttegade 5, 7182 Bredsten. E-post: [post@sportsfiskerforbundet.dk](mailto:post@sportsfiskerforbundet.dk) og [lbt@sportsfiskerforbund.dk](mailto:lbt@sportsfiskerforbund.dk)
* Dansk Ornitologisk Forening, Vesterbrogade 140, 1620 København V. E-post til hovedforeningen: [natur@dof.dk](mailto:natur@dof.dk); E-post til lokalforeningen: [nordfyn@dof.dk](mailto:nordfyn@dof.dk)
* Det Økologiske Råd, Kompagnistræde 22, 3. sal, 1208 København K. E-post: [info@ecocouncil.dk](mailto:info@ecocouncil.dk)
* Miljøstyrelsen, Strandgade 29, 1401 København K. E-mail: [mst@mst.dk](mailto:mst@mst.dk)

Denne afgørelse kan indbringes for domstolene indtil 6 måneder efter den dato, hvor afgørelsen bliver offentliggjort, jf. Husdyrgodkendelseslovens § 90.

Miljøgodkendelsen er givet i henhold til § 12, stk. 2 i Lovbekendtgørelse om miljøgodkendelse m.v. af husdyrbrug, nr. 442 af 13. maj 2016 med senere ændringer og litteraturliste bagerst i den miljøtekniske redegørelse.

Venlig hilsen

Mette Skjold Sørensen

64 82 86 22

[mss@nordfynskommune.dk](mailto:mss@nordfynskommune.dk)

# Miljøteknisk Redegørelse

Den Miljøtekniske Redegørelse skal belyse, om de virkemidler til forebyggelse og begrænsning af forurening, som fremgår af ansøgningen om etablering, udvidelse eller ændring af husdyrbruget, opfylder kravet om anvendelse af bedste tilgængelige teknik samt beskyttelsesniveauet i husdyrlovgivningen. Derudover skal redegørelsen belyse, hvilke konsekvenser de forskellige typer af påvirkninger, som den ansøgte etablering, udvidelse eller ændring, vil kunne forventes at have på omgivelserne. Redegørelsen danner grundlag for de vilkår, som er meddelt i tilknytning til godkendelsen.

## Anlægget

## Beliggenhed og planmæssige forhold

### Afstande til naboer

Møllegyden 19 ligger ned til Stor Å i et forholdsvis kuperet terræn i landbrugsområde.


Husdyrbruget er placeret i landzone, med ca. 450 m meter til nærmeste beboelse uden landbrugspligt (Møllegyden 9), der ligger nord for ejendommen. Nærmeste samlet bebyggelse udgøres ligeledes af Møllegyden 9, der er beliggende i Ejlskov, nord for ejendommen.

Der er ca. 1.650 m til nærmeste byzone (Hårslev) nordøst for ejendommen.

Ejendommens placering i forhold til naboer fremgår af nedenstående tabel. Tabel 1 viser de omtrentlige, korteste afstande fra ejendommen til nærmeste nabo, samlet bebyggelse og byzone.

Tabel 1: Afstanden fra staldanlæg til nærmeste naboer i ansøgt drift.

|  |  |
| --- | --- |
| Møllegyden 9 (enkeltbolig uden landbrugspligt) | Ca. 360 meter |
| Møllegyden 9 (samlet bebyggelse) | Ca. 360 meter |
| Byzone/Offentligt område, Hårslev  (Lokalplan nr. 11) | Ca. 1.650 meter |



Figur 1: Oversigt over ejendommens placering i forhold til nærmeste enkeltbolig, samlet bebyggelse og byzone.

Virksomheden er placeret hensigtsmæssigt i landzone i et landbrugsområde med god afstand til enkeltbolig, samlet bebyggelse og byzone.

Nordfyns Kommune vurderer, at afstandskravene til nabobeboelse, lokalplanlagte boligområder m.v. jf. Husdyrgodkendelseslovens § 6 er overholdt.

### Øvrige afstande

I Tabel 2 er angivet afstandene fra det nye staldanlæg til områderne angivet i § 8 i Husdyrgodkendelsesloven (minimumskravene er angivet i parentes).

Tabel 2: Øvrige afstande fra det nye staldanlæg

|  |  |
| --- | --- |
| Ikke-almene vandforsyningsanlæg (25 m) | >500 m |
| Almene vandforsyningsanlæg (25 m) | >500 m |
| Vandløb (herunder dræn) og søer (15 m) | >15 m |
| Offentlig vej og privat fællesvej (15m) | 45 m |
| Levnedsvirksomhed (25 m) | 30 m |
| Beboelse på samme ejendom (15 m) | Ca. 110 m til ny stald |
| Naboskel (30 meter) | 30 m fra ny smågrisestald |

Husdyrbrugets anlæg ligger udenfor fredninger, strand-, skov-, klit-, sø-, kirke- og fortidsmindebeskyttelseslinjer.   
Anlægget ligger ikke i fredet område eller i område udpeget som større uforstyrret landskab, international natur eller kulturbeskyttelsesområde.

Ejendommen og de planlagte staldanlæg ligger indenfor å-beskyttelseslinjen og biologisk interesseområde. Disse områder er overvejende sammenfaldende og hidrører fra Stor Å, der løber syd for ejendommen.

Nordfyns kommune vurderer, at placeringen af de nye bygninger, i umiddelbar tilknytning til eksisterende bygningsmasse og i en vis afstand af den natur der er beliggende langs Stor Å, ikke vil medføre negative påvirkninger af hverken åen som landskabselement eller åens og omgivende naturs funktion som levested eller spredningskorridor for plante- og dyreliv.

Der kan i de særlige biologiske beskyttelsesområder alene ske bebyggelse eller etableres anlæg i ganske ubetydeligt omfang og kun såfremt beskyttelses- og naturforbedrings­interesser ikke herved tilsidesættes, herunder må sprednings­mulighederne for det vilde plante- og dyreliv ikke forringes.

Nordfyns kommune vurderer, at etableringen af de planlagte staldanlæg indenfor biologiske interesseområde ikke vil tilsidesætte beskyttelses- og naturforbedrings­interesserne, ej heller forringe sprednings­mulighederne for det vilde plante- og dyreliv i forhold til den nuværende situation.

Hovedparten af ejendommens eksisterende bygningsmasse ligger allerede indenfor biologiske interesseområde og å-beskyttelseslinjen. De projekterede stald­anlæg, der planlægges bygget i umiddelbar nærhed af den eksisterende bygningsmasse, vil blive placeret inde på et areal, der er i omdrift og derfor ikke har nogen naturmæssig værdi.

Placeringen af de planlagte staldbygninger på et areal, der er i omdrift sandsynliggør, at projektet ikke vil påvirke spredningsmulighederne for det vilde plante- og dyreliv i forhold til den nuværende situation, da der ikke vil ske ændringer i de lokale naturområder.

Nordfyns kommune vurderer derfor, at etableringen af de planlagte staldanlæg indenfor biologiske interesseområde og å-beskyttelseslinjen ikke vil tilsidesætte beskyttelses- og naturforbedrings­interesserne, ej heller forringe sprednings­mulighederne for det vilde plante- og dyreliv i forhold til den nuværende situation.

Grundet ejendommens og projektets placering i potentiel vådområde jf. Kommuneplan 2009, har ansøgningen om placering af de planlagte staldanlæg været i høring ved Teknik- og Miljøudvalget d. 14. august 2012.

Teknik og Miljøudvalget har godkendt projektets placering i potentielt vådområde. Den fulde beslutning kan ses på Nordfyns kommunes hjemmeside. I Kommuneplan 2013 er temaet for udlægning af vådområder ændret, således at der ikke er udlagt potentielt vådområde på lokaliteten.

Etableringen af de nye stalde overholder afstandskravene i henhold til § 8 i Lov om miljøgodkendelse mv. af husdyrbrug, jf. tabel 2. Afstanden til nærmeste levnedsvirksomhed er beregnet i forhold til kålproduktionen på samme ejendom.

Den nye sostald placeres nærmere end 30 meter fra skel, men da ejendommens ejer ligeledes ejer matr. nr. 14 på den anden side af skellet, er der ikke tale om et naboskel. Der er således ikke krav om 30 meters afstand til skellet, og der skal ikke meddeles dispensation herfra. Sostalden placeres mere end 15 meter fra Storåen, og der meddeles *ikke* dispensation fra afstandskrav til vandløbet på 15 meter.

Det vurderes, at det er muligt at placere smågrisestaldene 1(slagtesvinestald i etape 1) og smågrisestald 2 nord for fodersiloerne med en afstand på 30 meter fra naboskel, da staldene skal placeres 8 meter nord for kornsiloerne. Der meddeles derfor ikke dispensation fra afstand til skel for disse to stalde.

Det er Nordfyns Kommunes vurdering, at den ansøgte placering af farestalden syd for eksisterende bygninger er acceptabel, vurderet ud fra grundens størrelse hvorpå den skal placeres, anlæggets planlagte udformning i sig selv og i sammenhæng med det øvrige anlæg.

Støder man under anlægsarbejdet på dræn, skal disse omlægges, så gældende afstandskrav overholdes.

### Varetagelse af hensyn til landskab

Det er vigtigt at staldanlægget har så få gener over for naboer, boligområder og naturen som muligt.


Udvidelsen i de to etaper sker i først ét og derefter yderligere to nyopførte staldanlæg i tilknytning til eksisterende bygninger på ejendommen.

Ejendommen er beliggende i relativt kuperet terræn, og det vurderes, at de planlagte stald­anlæg vil fremtræde som en integreret del af ejendommen. Tiltagene foretages i forbindelse med eksisterende ejendom, og der skal således ikke gives landzonetilladelse efter Husdyrgodkendelseslovens § 22.


## Indretning

### Bygningsoversigt

Ejendommens bygninger og staldindretning er beskrevet i nedenstående figurer og tabel.




Figur : Oversigt over staldanlæg i etape 1




Figur : Oversigt over staldafsnit i etape 2

Udvidelsen af dyreholdet foregår i eksisterende bygninger og nye bygninger jf. nedenstående tabel 3, 4 og 5. Eksisterende stalde ændres ikke.


Tabel 3: Oversigt over staldsystemkode og staldsystem, angivelse af DE i ansøgt produktion svarer til den samlede udvidelse i etape 2.



Tabel : Oversigt over dyrehold og staldsystemer i de enkelte staldafsnit i etape 1.



Tabel : Dyreholdets sammensætning i etape 2.



Den nye sostald skal ligge i tilknytning til de øvrige sostalde, således at dyrene ved flytning fra et staldafsnit til et andet ikke skal transporteres.

Det er ikke muligt at placere stalden øst for eksisterende sostalde, der ligger gårdsplads og øvrige bygninger, have og Møllegyden.

Det er ikke muligt at placere standen vest for eksisterende sostalde, der ligger storåen og foderlade.

Hvis stalden skulle placeres mod nord skulle den placeres ca. 50 m fra eksisterende stald som er en smågrisestald. Det ville kræve landzonetilladelse og transport ved enhver flytning.

Staldsystemer og placering af dyr i staldafsnit har betydning for beregninger i relation til lugt- og ammoniakemissioner fra anlægget. Der er derfor stillet vilkår omkring fordelingen af dyr i de enkelte staldafsnit, som oplyst i ansøgningen.

Der er stillet vilkår om dyreholdets størrelse og fordelingen af dyr i både etape 1 og 2.

## Produktion og drift

### Dyrehold

Dyreholdet udvides i 2 etaper, hvor der i 1. etape udvides til en produktion på 730 søer, 13.900 smågrise (7,2-32 kg) og 5.200 slagtesvin (32-110 kg) svarende til i alt 373,0 DE. I den efterfølgende anden etape udvides dyreholdet til en samlet produktion på 1.060 søer og 40.300 smågrise (7,2-32 kg) svarende til 434,7 DE.

Beregninger af antal dyreenheder er foretaget efter retningslinjerne i gældende husdyrgødningsbekendtgørelse.

### Ventilation

Staldene har mekanisk ventilation.

Al ventilation bliver styret af et automatisk temperaturreguleret styringssystem, som sikrer, at ventilationen kører optimalt, både med hensyn til temperatur i staldene og elforbruget. Dette er defineret som BAT i EU referencedokumentet pkt. 5.2.4. Ventilatorer og skorsten i alle staldafsnit vil blive rengjort regelmæssigt for støv og snavs, der ellers yder luftmodstand og forsøger strømforbruget. Dette er også defineret som BAT i EU referencedokumentet, pkt. 5.2.4.

Se også afsnit om risici og BAT for energiforbrug.

### Foder og fodersystem

Der er 3 udendørs kornsiloer. Fodersilo står i lade. Al indblæsning af foder sker via lukkede rørsystemer. Der er således ingen kilder til væsentlige støvgener for naboerne.

### Rengøring

Staldene iblødsættes, højtryksrenses og udtørres, når der er plads til det mellem to hold grise. Der desinficeres med et oxiderende middel.

### Bivirksomhed

Der er en kålproduktion på ejendommen. Kålproduktionen er en aktivitet tilknyttet planteavl, og den er således ikke godkendelsespligtig i henhold til Husdyrgodkendelsesloven.

Der er søgt om gyllekøling i den nye sostald i etape 2. Da varmen fra gyllekølingen udelukkende genanvendes til opvarmning af stalde, betragter Nordfyns Kommune ikke gyllekølingen som en biaktivitet, og der skal ikke meddeles tilladelse til køleslangerne i henhold til miljøbeskyttelseslovens § 19.

### Olietanke

Oplag af olie og kemikalier sker forsvarligt.

Dieselolie opbevares i to tanke på henholdsvis 4.000 l og 1.200 l. Til opbevaring af fyringsolie er der er tank på 2.000 l.

Ejendommens olietanke er omfattet af den til enhver tid gældende olietanksbekendtgørelse[[1]](#footnote-1).

### Energi- og vandforbrug

**Energiforbrug Før Efter**

* El 200.000 kWh 350.000 kWh
* Brændstof (diesel) 25.000 l 25.000 l
* Fyringsolie (drift) 2.500 l 2.500 l

Der sker ikke ændringer i markdriften, dieselforbruget forventes derfor uændret. Der er halmfyr til opvarmning af stalde. I etape 2 er der gyllekøling med varmepumpe til opvarmning af stalde.

### Risici

Redegørelse for mulige uheld

Ansatte på anlægget er altid agtpågivende, når det gælder forebyggelse af ulykker. Skulle uheldet alligevel være ude, følges nedenstående retningslinjer.

En egentlig beredskabsplan udarbejdes efter aftale med kommunen.

Beredskabsplanen kan indeholde:

* Procedurer, som beskriver relevante tiltag med henblik på at ”stoppe ulykken/uheldet” og begrænse udbredelsen.
* Oplysninger om hvilke interne/eksterne personer og myndigheder, der skal alarmeres og hvordan.
* Kortbilag over bedriften med angivelse af miljøfarlige stoffer, afløbs- og drænsystemer og vandløb mm.
* En opgørelse over materiel der er tilgængeligt på bedriften, eller som kan skaffes med kort varsel, der kan anvendes i forbindelse med afhjælpning, inddæmning og opsamling af spild/lækage, som kan medføre konsekvenser for det eksterne miljø.

Der er følgende planer ved uheld:

**Gyllebeholder springer læk**

* + Alarmcentralen kontaktes på tlf. 112
  + Slamsuger og gummiged tilkaldes eventuelt
  + Vha. jordvolde, halmballer eller lignende søges det forhindret, at gyllen løber i dræn og vandløb
  + Nordfyns Kommune orienteres

**Uheld ved gyllekørsel (f.eks. vogn som vælter)**

* + Alarmcentralen kontaktes på tlf. 112
  + Anden gyllevogn tilkaldes fra maskinstation
  + Vha. jordvolde, halmballer eller lignende søges det forhindret, at gyllen løber i dræn og vandløb
  + Gylle fra den væltede vogn omlastes
  + Nordfyns Kommune orienteres

**Ventilationsstop**

* + Der er alarmsystem integreret i ventilationssystemet via fastnet og mobil forbindelse, som aktiveres ved eventuelt ventilationsstop gennem strømsvigt
  + Alarmanlæg for høj temperatur og strømsvigt
  + Nødventilation sikres
  + Ventilationsanlæg forsøges genstartet
  + Ved fortsatte problemer kontaktes servicemontør
  + Ved risiko for lugtgener kontaktes berørte naboer og Nordfyns Kommune

Miljøvagten kontaktes også via Alarmcentralen på tlf. 112.

For øvrige uheld, som kan tænkes at ske på anlægget, vurderes der ikke at være akut risiko for miljøforurening.

Minimering af risiko for uheld

Gyllebeholderen tømmes tilnærmelsesvist én gang årligt, hvorefter den inspiceres. Om nødvendigt udføres almindelig vedligeholdelse eller reparationer. Dette er EU-BAT efter pkt. 5.2.5.

Der vil blive anvendt en mobil sugepumpe, der kun betjenes under konstant overvågning. Risikoen for overfyldning af gyllevogn og/eller utilsigtet igangsætning ved f.eks. fejlbetjening eller kortslutning er usandsynlig.

Gyllebeholder og pumper overholder dermed husdyrgødningsbekendtgørelsens regler.

Under alt arbejde på ejendommen udvises almindelig agtpågivenhed, der forebygger ulykker.

Nordfyns Kommune vurderer, at der på et husdyrbrug af denne størrelse skal udarbejdes en beredskabsplan for ejendommen, som tager stilling til, hvordan der skal handles i tilfælde af uheld. Der er stillet vilkår herom.

## Bedste tilgængelige teknik (BAT)

### Kvælstof

I forbindelse med ændringen af dyreholdet på ejendommen skal det blandt andet vurderes, hvorvidt BAT-standardniveauet for ammoniakemission fra ejendommen er overholdt. Ansøgningssystemet har beregnet et BAT-standardniveau for ammoniakemission fra produktionsanlægget på 5.076 kg N/år i etape 1 og 5.210 kg N/år i etape 2.

For at overholde kravene til BAT-N er der i etape 1 foretaget fodertilpasninger på både søer og slagtesvin. Der er stillet vilkår til ovenstående.

Den faktiske ammoniakemission fra anlægget inkl. tiltag er beregnet i husdyrgodkendelse.dk til hhv. 5.069 kg N/år og 5.201 kg N/år i etape 1 og 2. BAT-standardniveauet for ammoniak er således overholdt.

### Fosfor

Der er udarbejdet BAT-standardniveau for fosforudskillelse fra søer, smågrise og slagtesvin. Miljøstyrelsen har angivet BAT-standardniveauet for fosfor til er således 23,9 kg P ab lager/DE for søer, 29,2 kg P ab lager/ DE for smågrise og 22,3 kg P ab lager for slagtesvin.

Ansøger har beregnet BAT-niveauet for fosfor til ca. 8.370 kg P ab lager i etape 1. Ansøger har imidlertid baseret beregningen udelukkende på søer og smågrise. Da der tillige er søgt om slagtesvin i etape 1, har Nordfyns Kommune genberegnet den tilladte fosforudskillelse fra dyreholdet i etape 1.

Tabel 6: Nordfyns Kommunes beregning af BAT-niveau for fosfor i etape 1

|  |  |  |  |
| --- | --- | --- | --- |
| Dyretype | DE | BAT-niveau, Kg P/DE | Kg P ab lager |
| Årssøer | 165,9 | 23,9 | 3.965 |
| Smågrise | 66,82 | 29,3 | 1.951 |
| Slagtesvin | 140,25 | 22,3 | 3.125 |
| **I alt** |  |  | **9.041** |

Uden tiltag er fosforudskillelsen 9.115 kg i etape 1 fra det samlede dyrehold. For at overholde kravet til fosfor er der foretaget fodertilpasninger for slagtesvinene og søerne.

Den faktiske fosforudskillelse inkl. tiltag er beregnet i IT-ansøgningssystemet for etape 1 (skema 84.048) til 8.981 kg fosfor. Der stilles vilkår om en maksimalt fosforudskillelse på 8.981 kg fosfor pr. år. BAT-niveauet for fosfor er overholdt med det stillede vilkår.

På samme vis har ansøger beregnet BAT-niveauet for fosforudskillelse i etape 2 til 11.416 kg P ab lager. Ansøgningssystemet har beregnet en faktisk fosforudskillelse på 10.956 kg P ab lager, og BAT-niveauet for fosfor er dermed også overholdt i etape 2.

### Staldsystemer


Slagtesvin er opstaldet på delvis spaltegulv 25-49 % fast gulv. Staldsystem med delvist spaltegulv er BAT, jf. Miljøstyrelsens teknologiliste og Natur- og Miljøklagenævnets vurdering.

I overensstemmelse med afgørelser fra Miljøklagenævnet er der vedr. BAT og beregning af emissionsgrænseværdier taget udgangspunkt i Miljøstyrelsens vejledningsmateriale.

Beregning af BAT kan nu beregnes direkte i husdyrgodkendelse.dk. I afsnit 1.2 er redegjort for BAT-beregningen og de valgte tiltag. Det ansøgte overholder de beregnede BAT-niveauer.

### Miljøteknologi

I udvidelsens etape 2 er der anvendt gyllekøling i den nye sostalden.



Figur 4: Effekt af gyllekøling i etape 2.

Det er i ansøgningen anført, at der skal opnås en reduktion på 24 % i ammoniakfordampningen i etape 2, hvorved der i gennemsnit over året skal køles med 26,89 W/m2.

I 800 m2 gyllekanaler i etape 2 skal varmepumpeanlæggets køleeffekt minimum være 800 m2 x 26,89 W/m2 = 21,51 kW, svarende til en årlig køleydelse på 188.445 kWh.

Varmepumpens faktiske driftstid i etape 2, forudsat varmepumpens varmeydelse på 30 W, vil være 21,51 kW / 30 kW x 8760 timer = 6.281 driftstimer.

Den faktiske driftstid afhænger af varmepumpens ydelse, og er den tid, hvor varmepumpen faktisk kører. Ydelse og driftstid kan almindeligvis aflæses på varmepumpen.

Det ansøgte er baseret på en beregning med en pumpe med en varmeydelse på 30 kW og en driftstid på 6.281 timer i etape 2, jf. ansøgers oplysninger. Andre kombinationer af varmepumpens varmeydelse og driftstimer kan opfylde kravet om en køleeffekt på 26,89 W/m2.

Der monteres en timetæller og en separat elmåler på varmepumpen. Alle tilfælde af driftsstop og årsag noteres.

Køleanlægget forsynes med et trykovervågningssystem samt en alarm og en sikkerheds-anordning, der i tilfælde af lækage i varmesystemet stopper anlægget. Anlægget vil ikke kunne genstarte automatisk.

Gyllekølingsanlægget monteres og drives i overensstemmelse med fabrikantens anvisninger. Gyllekølingsanlægget skal mindst én gang årligt efterses af en sagkyndig og nødvendige reparationer og justeringer skal foretages.

Det oplyses i ansøgningen, at overskudsvarme fra gyllekøling anvendes til opvarmning af stalde. Da gyllekølingsanlægget kun anvendes i forbindelse med husdyrproduktionen, er det omfattet af denne godkendelse, og det kræver således ikke en særskilt tilladelse efter miljøbeskyttelseslovens § 19.

### Foder

Der anvendes fasefodring og fytasetilsætning til foderet. Jf. afsnit 5.2.1 i EU's BREF-note er det BAT.

Fodermængden til slagtesvin er reduceret til 2,83 FE/dyr og råproteinindholdet er reduceret til 140,0 gram/FE for at opfylde det beregnede BAT-niveau for ammoniak og fosfor.

Nordfyns Kommune vurderer, at foderoptimering på råprotein og fosfor er væsentlige forudsætninger for, at BAT-niveauet for husdyrproduktionen kan overholdes. Der er derfor stillet vilkår omkring foderoptimering jf. teknologibladene på området.

### Gylleopbevaring og – udbringning

Der vil fortsat blive etableret tæt og fuldt dækkende flydelag på eksisterende gyllebeholder. Dette er defineret som BAT i EU-referencedokument, pkt. 4.8.2.4.

Gyllebeholderne er tilmeldt ordning om 10-årig beholderkontrol.

Der føres lovpligtig logbog jf. de beskrevne regler i vejledning ”Logbog for beholdere med flydende husdyrgødning” med tilhørende skemaer. Herved sikres en løbende kontrol af, at flydelaget opfylder kravene.

### Management

Ud over hvad der tidligere er nævnt, kan det oplyses, at følgende elementer af god driftsledelse praktiseres:

* De gældende regler for foder og fødevarer efterleves gennem branchekoden ”Vejledning om god produktionspraksis i primærproduktionen” (GMP - Good Manufacturing Practice). Derved sikres, at produkterne produceres under forhold, der ikke er til fare for miljøet samt menneskers og dyrs sundhed.
* Foderforbruget og foderets sammensætning registreres kontinuerligt. Dette gælder både det samlede forbrug af foder og forbruget sat i forhold til antallet producerede slagtesvin på anlægget. Dette er defineret som BAT i EU referencedokumentet, pkt. 4.1.4.
* Fodringen optimeres løbende sammen med konsulent. Der fodres med blandinger, der er tilpasset grisenes alder, og deres konkrete behov for næringsstoffer.
* Udarbejdelse af mark- og gødningsplaner med følgende gødningsregnskab i samråd med planteavlskonsulent med henblik på optimal udnyttelse af næringsstofferne og det mindst mulige tab af næringsstoffer til miljøet. Inddragelse af faktorer som jordtype, klimatiske forhold, regnmængder og almindelig god praksis for planteavl er defineret som BAT i EU referencedokumentet, pkt. 5.1. Udarbejdelse af sprøjteplan og sprøjtejournal, som følges op med markbesøg af konsulent gennem vækstsæsonen med henblik på aktuel behovsbaseret sprøjtning.
* Udbringning af husdyrgødning på optimale tidspunkter i forhold til både næringsstofudnyttelse og hensynet til naboer.
* Under overvågning suges al gylle fra gylletank til gyllevogn med sugetårn.
* Det tilses eftergældende regler, at flydelaget opretholdes. Gennem aflæsning af seperate målere vil der blive ført journal over vand- og eneriforbrug (BAT).
* Der foretages løbende service og vedligeholdelse på anlæggene (BAT).

Der ansøges konkret om en miljøgodkendelse med fleksibilitet i gennemsnitlig indgangs- og afgangsvægte på årsbasis, så længe det samlede antal dyreenheder ikke overskrides. Fleksibiliteten ønskes fastlagt, som en mulighed for at variere ind og afgangsvægt med +/- 5%

### Egenkontrol

Produktionen på anlægget i et gødningsår (1. august - 31. juli) kan følges via den lovpligtige ”Gødnings- og Husdyrindberetning” til Plantedirektoratet (herunder kvitteringer for afsat husdyrgødning).

Derudover består bedriftens egenkontrol primært af årlige produktionsopgørelser i svineholdet, bilag over leveringer til aftager af smågrise, diverse bilag vedr. anvendt foder, ansøgers driftsregnskab samt egne løbende registreringer herunder registrering af flydelag på gyllebeholder.

Ved aflæsning af de respektive målere følges vand- og elforbruget løbende med henblik på at lokalisere eventuelle opståede fejl. I forbindelse med opgørelse af årsforbruget vurderes det på muligheden for fremadrettede besparelser. Dette er defineret som BAT i EU referencedokumentet, pkt. 5.2.3.

De tekniske installationer og hjælpemidler kontrolleres løbende for at imødegå driftsforstyrrelser og uheld. Reparationer udføres omgående, hvis konstaterede fejl indebærer risiko for forurening af miljøet eller gener for naboer. Dette er defineret som BAT i EU referencedokumentet, pkt. 4.1.6.

I en kontrolsituation står data fra de ovennævnte registreringer til rådighed som dokumentation for, at vilkårene i anlæggets miljøgodkendelse er overholdt.

Gylletankene lever op til husdyrgødningsbekendtgørelsens krav. Der foretages lovpligtig beholderkontrol og føres logbog over flydelag efter de gældende regler.

# Forurening og gener fra husdyrbrugets anlæg

## Ammoniakfordampning

### Reduktion af ammoniak

Udvidelse af husdyrproduktioner over 75 DE udløser krav om generel ammoniakreduktion. Idet ansøgningen er modtaget i 2015 er kravet 30 % reduktion fra den ansøgte udvidelse (stald og lager).

For det eksisterende staldanlæg er der en ammoniakfordampning på ca. 3.022 kg N pr. år. Fordampningen fra anlægget forøges med ca. 2.048 kg N pr. år i etape 1 og ca. 2180 kg N/år i etape 2. Det giver således en samlet fordampning af kvælstof fra husdyrproduktionen på ca. 5.200 kg pr. år for det ansøgte ved den fulde husdyrproduktion i etape 2.

Lovens krav om 30 % ammoniakreduktion er opfyldt med ca. 108 kg N pr. år i etape 1 og 25 kg N/år i etape 2. Kravene er opfyldt gennem valg af staldsystem, gyllekøling i den nye sostald og gennem fodertiltag. Det er stillet vilkår om ovenstående.

### Natur og ammoniakpåvirkning


Anlægget ligger uden for internationale naturbeskyttelsesområder, naturområder beskyttet efter Naturbeskyttelseslovens § 3 og fredninger efter Naturbeskyttelseslovens kapitel 6.

Det nærmeste naturområde omfattet af Husdyr­godkendelses­lovens § 7, kategori 1 er et overdrev og moseområde ved Skårup Strand, som er omfattet af natur­beskyttelses­lovens § 3 og beliggende inden for det internationale natur­beskyttelses­område (H92) ”Æbelø, havet syd for og Nærå Strand” (ikke vist).

Det sammenhængende overdrev- og moseområde er henholdsvis målsat som af international/national betydning (A-målsat), regional betydning (C-målsat) og regional/lokal betydning (D-målsat) i kommunens naturkvalitetsplan (Kommuneplan 2013). Det fastsatte beskyttelsesniveau for kategori 1 natur er en maksimal totaldeposition på 0,7 kg N/ha/år, da der ikke er andre landbrug i nærheden af ejendommen.

Afstanden fra ejendommen til naturområdet er over 6 km. Nordfyns Kommune vurderer, at udvidelsen af produktionen på ejendommen ikke vil medføre væsentlige påvirkninger af hverken naturområdet beskyttet efter § 7 i Husdyr­godkendelses­loven eller øvrige udpegningsgrundlag for det internationale habitatområde H92 ”Æbelø, havet syd for og Nærå Strand” grundet den store afstand.

Omkring ejendommen ligger en række naturområder, der er beskyttet efter naturbeskyttelseslovens § 3 (figur 5).



Figur 5: Anlæggets placering i forhold til beskyttede naturområder. Blå: Anlægget, rød cirkel: 1.000 meter buffer


Det nærmeste naturområde beskyttet efter naturbeskyttelseslovens § 3 er en D-målsat mose direkte syd for den eksisterende ejendom, på den anden side af Stor Å (naturområde 1 på figur 5). Den korteste afstand fra nærmeste bygning til kanten af mosen er ca. 20 m. I tilknytning til mosen og umiddelbart øst for ejendommen ligger desuden to større engområder, der ligeledes er beskyttet efter naturbeskyttelseslovens § 3. Engene er ikke målsat i kommuneplan 2013.

Ca. 212 m nord for de nye smågrisestalde ligger et kategori 3-overdrev ”Ved Ejlskov”, der er D-målsat i Kommuneplan 2013 (naturområde 2 på figur 5). I overdrevet er der registreret tilstedeværelse af stauden Rundbælg. Der findes forskellige arter af Rundbælg, hvoraf den ene art, Gul Rundbælg, er opført på Gullisten. Der er ikke registreret andre rødlistede, fredede eller Bilag IV arter i området omkring ejendommen.


Ca. 490 meter sydøst for den nye sostald ligger en potentielt ammoniakfølsom skov (naturområde 3 på figur 5). Skoven er angivet på såvel høje som lave målebordsblade og er at finde på tilgængelige luftfotos i perioden 1945-2015. Skoven må derfor betragtes som gammel skov.

Nedenstående beregninger viser ammoniakbelastningen på de omkringliggende naturområder.

Tabel 7: Påvirkning af omkringliggende naturområder med ammoniak i etape 1



Tabel 8: Påvirkning af omkringliggende naturområder med ammoniak i etape 2



Ferske enge og søer er ikke direkte nævnt i Bekendtgørelse om tilladelse og godkendelse m.v. af husdyrbrug, bilag 3, nr. 2 og nr. 3, hvorfor der ikke er krav til ammoniakdeposition på disse naturområde.

Det fastsatte beskyttelsesniveau for kategori 3 natur, herunder potentiel ammoniak­følsom skov, er en maksimal merdeposition på 1,0 kg N/ha/år i forhold til nudrift.

Ammoniakdepositionsberegningerne i tabel 7 og 8 viser, at der i etape 1 og etape 2 er merbelastning af henholdsvis to og ét naturområde med mere end 1,0 kg N/ha/år.

Moseområdet merbelastes med en ammoniakdeposition på 8,4 kg N/ha/år i etape 1 og 8,2 kg N/ha/år i etape 2. Ligeledes merbelastes overdrevet nord for de nye smågrisestalde med 1,1 kg N/ha/år i etape 1. Nordfyns Kommune vurderer, at moseområdet og overdrevet bærer præg af at være eutrofieret, og de er begge D-målsatte. Der er ikke noget i de seneste registreringer, der taler for, at naturområderne skulle være særligt ammoniakfølsomme eller indeholde særligt følsomme arter. Arealerne er ikke fredede, og der foregår ikke og er ikke planer om naturpleje på arealerne.

Nordfyns Kommune vurderer således, at der med baggrund i naturområdernes nuværende tilstand ikke er behov for at stille særlige krav til ammoniakbelastningen.

Husdyrgodkendelseslovens beskyttelsesniveau for ammoniakdeposition på omkringliggende naturområder vurderes dermed at være overholdt.

### Støj

De væsentligste støjkilder vurderes at være driftsstøj ved aflæsning af foder, fodermøllen, blæsere, støj fra ventilation samt trafikstøj i forbindelse med ind- og udlevering af grise og gyllehåndtering.

Alle svinestalde har mekanisk frekvensstyret ventilation med lavt støjniveau - især om natten, hvor ventilationsbehovet er lille. På baggrund af husdyrbrugets produktionsform og placering i forhold til naboer, vurderes ingen støjkilder - hverken enkeltvis eller samlet- at kunne overskride det ækvivalente, konstante, korrigerede støjniveau.

Nordfyns Kommune vurderer, at ejendommen skal overholde miljøstyrelsens generelle retningslinjer for støj. Der stilles vilkår herom. Der er desuden stillet vilkår om, at der maksimalt én gang årligt kan kræves en støjredegørelse fra virksomheden, såfremt kommunen finder eventuelle støjklager fra de omboende velbegrundede. Nordfyns Kommune vurderer at ejendommen er placeret i god afstand til nærmeste naboer, og at støjgrænserne derfor kan overholdes.

### Lugt

Beregningerne i forhold til geneafstandene for lugt er angivet i nedenstående tabel:

Tabel 9: Lugtgeneafstande i udvidelsens etape 1

|  |  |  |  |
| --- | --- | --- | --- |
|  | Vægtet  gennemsnitsafstand | Lugtgeneafstand (meter) | |
|  |  | Ansøgt | Nudrift |
| Enkeltbolig (Møllegyden 9) | Ca. 530 meter | 212,9 | 88,9 |
| Samlet bebyggelse (Møllegyden 9) | Ca. 530 meter | 380,9 | 146,7 |
| Byzone (Hårslev) | 1.740 meter | 627,7 | 318,1 |

Tabel 10: Lugtgeneafstande i udvidelsens etape 2

|  |  |  |  |
| --- | --- | --- | --- |
|  | Vægtet  gennemsnitsafstand | Lugtgeneafstand (meter) | |
|  |  | Ansøgt | Nudrift |
| Enkeltbolig (Møllegyden 9) | Ca. 530 meter | 220,2 | 88,9 |
| Samlet bebyggelse (Møllegyden 9) | Ca. 530 meter | 494,8 | 146,7 |
| Byzone (Hårslev) | 1.740 meter | 699,2 | 318,1 |

Det fremgår af lugtberegningerne i ansøgningssystemet for udvidelsens etape 1 og 2, at lugtgenekriterierne for enkeltbolig, samlet bebyggelse og byzone er overholdt, da alle områderne ligger udenfor de beregnede geneafstande.

Konsekvensområdet for lugt er beregnet til 916 meter i etape 2. Boliger indenfor denne afstand vurderes som parter i sagen.

Da genekriterierne for lugt er overholdt, stiller Nordfyns Kommune ikke yderligere vilkår omkring lugtudbredelsen fra produktionen.

### Lys

Der er ingen lys i staldene om natten. Udendørs belysning er kun tændt ved behov. Der vurderes ikke at være nogen fjernvirkning for naboerne.

### Støv

Husdyrproduktionen er en indendørs produktion med anvendelse af begrænsede mængder strøelse (rodemateriale). Korn og foder opbevares i siloer eller indendørs.

Pga. indretningen på ejendommen og afstanden til naboer, vurderes der ikke at være væsentlige støvgener for de omboende.

### Spildevand og overfladevand

Der er vaskeplads med afløb til gyllebeholder på ejendommen.

Spildevand i form af rengøringsvand fra vask af stier, inventar m.v. opsamles i gyllekanaler. Mængden af spildevand indgår ved beregningen af anlæggets opbevaringskapacitet.

Vand fra tagflader m.m. ledes bort via rørledninger til dræn.

Nordfyns Kommune arbejder ihærdigt med at sikre vandføringsevnen i vandløbene. I den forbindelse har kommunen arbejdet sammen med Nordfyns Vandløbslaug i pilotprojekter, hvor kommunen sammen med vandløbslauget ser på oplandene til vandløbene, hvor vandet kommer fra, hvor meget der er befæstet og om der er forsinkelse på vandet.

Det vil være i modstrid med kommunens intentioner i arbejdet med at sikre huse og afgrøder tilstrækkelig afvanding, hvis der ikke i kommunens godkendelser indgår overvejelser om hvordan overfladevand håndteres og forsinkes.

Ved behandling af ansøgning om byggetilladelse til nyt byggeri skal det sikres, at byggeriet ikke igangsættes, før der foreligger en udlednings/nedsivningstilladelse til håndtering af tagvand. Det følger generelt af byggelovgivningen, at byggetilladelse skal meddeles som den sidste tilladelse til et konkret projekt.

### Pesticider og sprøjteudstyr

Pesticider opbevares forsvarligt i aflåst rum. Der er støbt plads beliggende mellem driftsbygningerne, der fungerer som fyldeplads. Vaskevand mv. ledes til gyllebeholder.

### Skadedyr (Rotter, mus og fluer)

Der lægges vægt på hurtig og effektiv bekæmpelse af skadedyr ved konstatering af deres tilstedeværelse. Deres tilstedeværelse forebygges gennem daglig oprydning af foderrester m.m. Konstateres der skadedyr, bekæmpes de i overensstemmelse med de officielle retningslinjer.

Der er aftale med privat firma om gennemgang af ejendommen 4 gange årligt, og firmaet opstiller kasser med rottegift. Desuden bekæmpes rotter når der derudover er behov.

### Transport

Opgørelse af transporter til og fra ejendomme er vist i nedenstående tabel.

Tabel 11: Oversigt over transporter til og fra ejendommen.

|  |  |  |  |  |
| --- | --- | --- | --- | --- |
| Transporttype | Antal læs pr. år, ca. | | Periode, ca. | |
|  | **Nudrift pr. 2007** | **Ansøgt** | **Tidspunkt** | **Hyppighed** |
| **Lastbil:** |  | | | |
| Rågylle afhentet og levering af afgasset biomasse | 0 | 300 | 7-16 | Hverdage – hele året |
| Foder | 26 | 52 | 7-16 | En gang pr uge |
| Døde dyr | 104 | 104 | 7-16 | Uændret ca. 2 gange pr. uge. |
| Slagtesvin/søer ud | 52 | 52 | 4-24 | Uændret ca. 1 gang pr. uge |
| Smågrise ud | 52 | 104 | 7-16 | To gange ugentlig |
| **Traktor/vogn:** |  | | | |
| Gylle | 200 | 200 |  | Uændret i forår og efterår |
| Korn og halm | 50 | 100 |  | Høst |
| **I alt transporter** | **484** | **912** |  |  |

Antal af transporter forventes at stige med 428 stk. i alt. Heraf stiger antallet af transporter med lastbil med 378 stk. og 50 stk. med traktor og vogn. Det er oplyst, at ud af det samlede antal transporter med lastbil, vil 25 % ikke køre gennem Ejlskov, men til Skovsgårde.

Ansøger har ingen indflydelse på destruktionsanstaltens kørselsplanlægning. Et fåtal af afvigelser fra de angivne tidsrum kan derfor forekomme.

Beregningen af husdyrgødningstransporter har udgangspunkt i gyllevogn på 30 tons/læs.

Generelle bemærkninger

Gylleudbringning søges planlagt til at være så effektiv som mulig. Hvis vejret tillader vurderes det at kunne ske over reelt 2-3 uger effektivt.

Udbringning planlægges foretaget under hensyn til såvel drifts- som miljømæssige hensyn. Inddragelse af faktorer som jordtype, klimatiske forhold, regnmængder og almindelig god praksis for planteavl er defineret som BAT i EU referencedokumentet, pkt. 5.1.

Planlægning af arbejdsgange på bedriften - som ansøger gør både når det gælder interne aktiviteter og kørsel til og fra anlægget - er defineret som BAT i EU referencedokumentet, pkt. 4.1.3.

I enkeltstående tilfælde kan uforudsete hændelser med karakter af ”force majeur” - f.eks. tekniske nedbrud - betyde, at transporter omlægges til weekenden eller udføres på andre klokkeslæt end de normale.

Til og fra dette anlæg køres der med lastbil, traktor og vogn ad offentlige veje. Færdsel på offentlig vej reguleres af politiet og henhører under færdselsloven og andre bestemmelser fastsat af Justitsministeriet.

Hensyntagen til omgivelserne - hvad enten det er omboende eller trafikanter - er defineret som BAT i EU referencedokumentet, pkt. 5.1.

I forbindelse med såvel interne som eksterne transporter vurderes det ansøgte ikke at forårsage en generende støjbelastning for naboer.

Nordfyns Kommune vurderer, at de forventede antal transporter er på det forventede niveau for en bedrift af denne størrelse. Ejendommen er placeret i landzone med god afstand til naboer, og der er derfor ikke stillet særlige vilkår omkring transport.

### Affald

Brændbart affald (plastic, sække o. lign.) opsamles i container og bortskaffes via affaldsordning

Døde dyr opbevares i henhold til bestemmelserne i Bekendtgørelse om opbevaring m.m. af døde produktionsdyr (BEK nr. 558 af 01/06/2011). Døde dyr afhentes af DAKA ca. 2 gange ugentligt.

Spildolie opbevares, så der ikke kan ske spild, og bortskaffes efter kommunens anvisninger.

Tom emballage fra pesticider håndteres efter anvisningerne på etiket (kan typisk bortskaffes som dagrenovation, når den er skyllet).

Veterinært affald, kanyler, tomme medicinglas m.m. tages retur af besætningens dyrlæge.

Nordfyns Kommune vurderer ud fra ansøgers oplysninger, at affald opbevares og bortskaffes korrekt. Der stilles ikke vilkår omkring affald, da affald reguleres gennem kommunens affaldsregulativ og via miljøtilsyn.

## Foranstaltninger ved ophør af produktionen

Ved et eventuelt ophør af produktionen vil stalde blive tømt og rengjort. Hvis det er aktuelt, vil der blive taget kontakt til kommunen med henblik på en miljømæssig korrekt afvikling.

# Produktion og opbevaring af husdyrgødning

## Produktion af husdyrgødning

Husdyrgødning forekommer på flydende form. Husdyrproduktionen producerer ca. 9.330 tons husdyrgødning årligt i etape 1 og ca. 12.270 tons årligt i etape 2. Husdyrgødningen tilføres ejendommens gyllebeholdere.

## Opbevaring af husdyrgødning

Der er to gyllebeholdere på ejendommen med en samlet kapacitet på 4.000 m3 gylle (2.000 m3 + 2.000 m3) og en fortank på 176 m3. Opbevaring i gyllekanaler er ikke medregnet.

Der er således ikke tilstrækkelig opbevaringskapacitet til flydende husdyrgødning på ejendommen.

Nordfyns Kommune stiller derfor vilkår om, at der skal foreligge skriftlig gyldig opbevaringsaftale for flydende husdyrgødning på anden ejendom, eller alternativt aftale om aflevering af flydende husdyrgødning til biogas uden returtagning. Aftalen skal gælde for minimum 1 år frem.

## Udbringning af husdyrgødning

Der er ikke oplysninger om udbringningsarealer i ansøgningen, da al husdyrgødning afsættes til biogasanlæg.

Det er Nordfyns Kommunes generelle vurdering, at efterlevelse af husdyrgødningsbekendtgørelsens til enhver tid gældende regler er i overensstemmelse med anvendelse af BAT i forhold til opbevaring, håndtering og udbringning af husdyrgødning.

# Kommunens samlede vurdering af anlægget

## Placering

Nordfyns Kommune vurderer, at udvidelsen af husdyrproduktionen indenfor den eksisterende bygningsmasse og i tre nye stalde ikke vil have væsentlige påvirkninger af omboende eller natur og miljøet i øvrigt. Nye stalde etableres med samme materialevalg og i tilknytning til eksisterende anlæg, og de vil derfor ikke have indvirkning på landskabelige værdier i området, herunder områder indenfor å-beskyttelseslinjen.

## BAT

### Fastsættelse af emissionsgrænseværdi

Beregningen af ammoniakemissionen fra ejendommen viser, at ejendommens ammoniakemission i udvidelsens etape 1 og 2 er lavere end det beregnede BAT-standardniveau for ammoniak for hver af de to etaper.

BAT-niveauet er overholdt gennem staldafsnit med delvis spaltegulve gulve, råproteinoptimeret fodring for slagtesvin i etape 1 og gyllekøling i den nye sostald i etape 2.

Da BAT-standardniveauet for ammoniakemission er overholdt, er der ikke vurderet på alternative miljøteknologier for husdyrproduktionen.

### Yngle- eller rasteområder for bilag IV-dyrearter eller bilag IV-plantearter

Nordfyns Kommune vurderer, at der kan forekomme forskellige arter af flagermus, Markfirben, Springfrø, Spidssnudet frø og Stor Vandsalamander i lokalområdet. Arterne er Bilag IV-arter, der ifølge Naturbeskyttelseslovens kap. 5 ikke må forstyrres forsætligt med skadelig virkning for arten eller bestanden, og yngle- og rasteområder må ikke beskadiges eller ødelægges.

Flagermus yngler og overvintrer fortrinsvis i hule træer og søger bl.a. føde over åbent terræn og langs skovbryn og levende hegn. Brun Flagermus, Dværgflagermus og Sydflagermus er alle almindelige på Fyn og er ikke truet.

Markfirben kan forekomme i området. Arten foretrækker sandede soleksponerede levesteder. Det kan være heder, klitter, overdrev, råstofgrave og på vej- eller jernbaneskråninger, som ofte enten er beskyttede naturtyper eller som ikke er i landbrugsmæssig drift. Arten anvender linjeformede terrænelementer som levende hegn og stengærder som spredningskorridorer.

Spidssnudet frø yngler i mange slags vådområder lige fra ganske små vandhuller til bredden af store søer og fra helt overskyggede ellesumpe til fuldstændige lysåbne vandhuller. Rasteområder findes især i fugtige områder nær ynglestederne.

Springfrø yngler i vandhuller af vedvarende eller tidvis karakter. Rasteområder er under sten, træstød, gnavergange og under løv i primært løvskove eller eks. i eng- og overdrevsområder.

Stor vandsalamander overvintrer på land gravet ned i jordbunden eller under sten, træstammer og lignende. De yngler i både store søer som små vandhuller. Uden for yngletiden er salamanderen primært i skove og enge.

Det som kan skade flagermusenes yngle- og rasteområder er hvis gamle, hule træer fældes eller hulrum i bygninger lukkes. For markfirbenet er det vigtigt, at stengærder, markhegn og markskel og solbeskinnede skrænter ikke fjernes. For Stor vandsalamander gælder, at vandhuller der opfyldes eller drænes, opdyrkning af arealer nær vandhuller og øget næringsstoftilførsel vil kunne beskadige dens yngle- og rasteområder. Frøer er bl.a. afhængige af, at vandhuller ikke opfyldes eller drænes, at vandhulsnære arealer ikke opdyrkes og at lav vegetation nær vandhullerne ikke fjernes.

Der er ikke registeret nogen forekomst af bilag IV-plantearter på landjorden i området.

Med det ansøgte projekt vil der ikke blive fjernet eller ændret på biotoper, som kan være yngle- eller rasteområder for de omtalte arter. Anlæggets udformning ændres ikke. Det vurderes således, at der med det ansøgte ikke er risiko for at skade raste- eller yngleområder for bilag IV-arter.

Nordfyns Kommune vurderer, at ansøger har truffet de nødvendige foranstaltninger til at forebygge og begrænse forureningen ved anvendelse af den bedste tilgængelige teknik. Det vurderes, at når godkendelsens vilkår overholdes, så kan husdyrbruget drives uden at påvirke omgivelserne på en måde, som er uforenelig med hensynet til omgivelserne. Indretning og drift af husdyrbruget vurderes at kunne ske i overensstemmelse med gældende regler og uden væsentlig påvirkning af miljøet, som dette er defineret i Husdyrgodkendelsesloven herunder, at projektet ikke skader bevaringsstatus for Natura 2000-områder eller levesteder for arter optaget på Habitatdirektivets bilag IV.

# Litteratur

* Vejledende retningslinjer for vurdering af lugt og begrænsning af gener fra stalde. Af K. B. Frandsen (1994) udgivet af MLK Fyn, revideret 2002.
* Faglig rapport vedrørende ny lugtvejledning for husdyrbrug. Miljøministeriet, Skov- og Naturstyrelsen, december 2006
* Bekendtgørelse af Lov om miljøgodkendelse m.v. af husdyrbrug, nr. 442 af 13. maj 2016 med senere ændringer.
* Bekendtgørelse om tilladelse og godkendelse m.v. af husdyrbrug, nr. 44 af 11. januar 2016.
* Bekendtgørelse erhvervsmæssigt dyrehold, husdyrgødning, ensilage m.v. nr. 1324 af 15. november 2016
* Bekendtgørelse om indretning, etablering og drift af olietank, rørsystemer og pipelines, nr. 1611 af 10. december 2015.
* Bekendtgørelse om udpegning og administration af internationale naturbeskyttelsesområder samt beskyttelse af visse arter, nr. 926 af 27. juni 2016.
* Vejledning om ekstern støj fra virksomheder. Miljøstyrelsens vejledning nr. 5 af november 1984.
* Kommuneplan 2009-2021.
* BREF-dokument for intensiv fjerkræ- og svineproduktion.
* Bekendtgørelse om brugerbetaling for godkendelse og tilsyn efter lov om miljøbeskyttelse og lov om miljøgodkendelse m.v. af husdyrbrug, nr. 1518 af 7. december 2016.
* Teknisk notat om ammoniakværktøj. Af Camilla Geels et al. Danmarks Miljøundersøgelser, december 2006.
* Vejledning om miljøgodkendelse af husdyrbrug (Wiki-vejledningen), Miljøstyrelsen, 2010-
* Supplement til den digitale husdyrvejledning om kommunernes opgørelse af dyretryk, 28. februar 2011, Miljøstyrelsen
* Miljøstyrelsens supplerende vejledning af 14. marts 2011 omkring udvaskning til overfladevand
* Danmarks Miljøundersøgelser, Faglig rapport, nr. 566: Begrænsning af fosfortab fra husdyrbrug. Metoder til brug ved fremtidige miljøgodkendelser
* Vejledende emissionsgrænseværdier opnåelige ved anvendelse af den bedste tilgængelige teknik (BAT), 2010, Miljøstyrelsen
* Miljøstyrelsens teknologiblade
* Lægmandsrapport. Odense Pilot River Basin. Miljøcenter Odense. Miljøministeriet. 2007.
* Skov og Naturstyrelsen. Opdatering af ammoniakmanualen af 15. december 2005. Bilag 3. Harmoniserede tålegrænser.
* WWW2.dmu.dk. Deposition af kvælstof fra 2006 og 2007.
* Skov og Naturstyrelsen. Opdatering af ammoniakmanualen af 15. december 2005. Bilag 1. Baggrundsbelastning.
* Danmarks Naturdata. [WWW.miljoeportal.dk](http://WWW.miljoeportal.dk).
* Landbrugets Byggeblad. nr. 95.03-03. Beregning af tilstrækkelig opbevaringskapacitet. Revideret den 28. oktober 2009.
* Odense Fjord. Natura 2000 Basisanalyse. Fyns amt 2006.
* Vandplan 2010-2015. Odense Fjord. Hovedvandopland 1.13.
* Vandplan 2010-2015. Lillebælt/Fyn. Hovedopland 1.12.
* Miljøstyrelsens: Bilag til notat om Miljøklagenævnets praksis i sager om miljøgodkendelser af husdyrbrug af 6. juli 2009.


Vejledende notat om afskæringskriterier for udvaskning af nitrat til overfladevande ved vurdering af ansøgninger efter husdyrgodkendelsesloven. Miljøstyrelsen juni 2010.

Natura 2000 basisanalyse for Habitatområde EF-fuglebeskyttelsesområde Odense Fjord

[www.dmu.dk](http://www.dmu.dk). Nedfald af kvælstof

Bekendtgørelse af Lov om naturbeskyttelse nr. 1715 af 27. december 2016 med senere ændringer.

## Kortbilag 1: Oversigtskort over land- og vandmiljø



1. Pt. Bek. Nr. 1611 af 10. december 2015 om indretning, etablering og drift af olietanke, rørsystemer og pipelines. [↑](#footnote-ref-1)